นายสุรชัย กล่าวว่า ในวันนั้นจะมีการประชุมลงมติเลือก กกต.เรื่องเดียว ซึ่งตนได้ปรึกษากับนายสุชน ชาลีเครือ รักษาการประธานวุฒิสภาแล้วโดยจะกำหนดเวลาประชุมในช่วงเช้าเวลา 10.00 น. ซึ่งในวันนั้นคาดว่าจะใช้เวลาไม่น่าจะเกินเวลา 22.00 น.น่าจะเลือกกกต. 5 คนได้ เนื่องจากว่า ไม่น่าจะเกิดปัญหาเกี่ยวกับข้อมูลของว่าที่กกต.เพิ่มอีก ทั้งนี้ในการประชุมช่วงเช้าจะเป็นการรายงานแบบเปิดเผย คาดว่าจะไม่ใช้เวลามากนักเพราะไม่มีขั้นตอนการสรรหาให้เป็นที่ถกเถียงกัน สำหรับเอกสารลับที่ทางคณะกรรมาธิการได้จัดทำนั้นตนยังไม่ได้อ่านแต่อย่างใด และจากการติดตามงานยังไม่มีข้อกล่าวหาเลย ส่วนการกำหนดวันการประชุมระหว่าง 8-10 ก.ย.เป็นระยะเวลา 3 วันนั้น ทางประธานวุฒิได้กำหนดวันเผื่อเกิดเหตุฉุกเฉินหากไม่ได้กกต.5 คนในวันที่ 8 ก็สามารถเลือกวันที่ 9 ก.ย.ได้ แต่ทั้งนี้ตนเชื่อว่าจะเลือกเสร็จในวันที่ 8 ก.ย.แน่นอนนายวัลลภ ตังคณานุรักษ์ ส.ว.กรุงเทพฯ ในฐานะเลขานุการคณะกรรมาธิการสามัญเพื่อทำหน้าที่ตรวจสอบประวัติและความประพฤติบุคคลผู้ได้รับการเสนอชื่อให้ดำรงตำแหน่งคณะกรรมการการเลือกตั้ง) กล่าวถึงกระแสข่าวการบล็อคในการเลือกกกต.ว่า ในวงของส.ว.ตนยังไม่ได้ข่าวเรื่องการบล็อค แต่จะมีกระบวนการในลักษณะการเตะตัดขา คือเลือกใครก็ได้แต่อย่าเลือกคนนั้นคนนี้ ซึ่งจากการทำงานในฐานะกรรมาธิการฯตนได้พบเห็นสิ่งแปลกๆ เกิดขึ้นหลายอย่าง เช่น 1.กลไกของบัตรสนเท่ห์ที่ทำเป็นกระบวนการ พุ่งเป้าไปที่คนสองคนเป็นเฉพาะ สังเกตได้ว่าเป็นลายมือเดียวกัน ก็อปปี้เดียวกัน 2.มีการให้ความสนใจในการศึกษาคนบางคนเป็นการเฉพาะอย่างผิดสังเกต ทำให้กรรมาธิการโดยเฉพาะตนเกิดความเครียดในการทำงาน ส่วนจะที่ศึกษาใครเป็นพิเศษไม่ขอพูด เพราะคนทำเลวฟ้าจะเห็นเองนายวัลลภ กล่าวว่า 3. มีความพยายามโทรศัพท์ไปหาผู้ที่ได้รับการเสนอชื่อเป็นกกต. แม้กระทั่งตนเองยังมีคนที่ระบุว่าเป็นประชาชนธรรมดา โทรมาหาถามว่าตนเป็นกลางหรือไม่ ถ้าเป็นกลางก็ขอให้อย่าเลือกคนนั้นคนนี้ได้หรือไม่ ซึ่งรายชื่อที่มีการระบุไม่ให้เลือกเหมือนเป็นการพุ่งเป้าไม่ให้เลือกว่าที่กกต.กลุ่มหนึ่งที่มีชื่อติดโผจะไม่ถูกเลือกก่อนหน้านี้ถือว่าเป็นการผิดสังเกต และพฤติการณ์เหล่านี้น่าจะนำสู่กระบวนการบางอย่างในวุฒิสภา ซึ่งหมายถึงการเตะตัดขา คือบล็อคบางคน เลือกใครก็ได้ยกเว้นคนนี้
ใครเป็นผู้ปรึกษากับนายสุชน ชาลีเครือ เพื่อทําหน้าที่ตรวจสอบประวัติและความประพฤติบุคคลผู้ได้รับการเสนอชื่อให้ดํารงตําแหน่งคณะกรรมการการเลือกตั้ง 
นายสุรชัย